

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/1

URBROJ: 238-10-02/24-36

Ivanić-Grad, 25. listopada 2024.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnosti** **trgovačkom društvu IVAKOP d.o.o. za komunalne djelatnosti za pokretanje postupka** **javne nabave za nabavu rabljenoga radnoga stroja rovokopača na gusjenicama**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o davanju suglasnosti trgovačkom društvu IVAKOP d.o.o. za komunalne djelatnosti** **za pokretanje postupka javne nabave za nabavu rabljenoga radnoga stroja rovokopača na gusjenicama**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Sanja Radošević, direktorica trgovačkog društva IVAKOP d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2024. godine donijelo je sljedeću

**O D L U K U**

**o davanju suglasnosti trgovačkom društvu IVAKOP d.o.o. za komunalne djelatnosti za pokretanje postupka javne nabave za nabavu rabljenoga radnoga stroja rovokopača na gusjenicama**

Članak 1.

Daje se suglasnost trgovačkom društvu IVAKOP d.o.o. za komunalne djelatnosti, Ivanić-Grad, Savska ulica 50, OIB: 34845090946, koje zastupa direktorica Sanja Radošević, za pokretanje postupka javne nabave, predmet koje je nabava rabljenoga radnoga stroja rovokopača na gusjenicama, za potrebe sanacije odlagališta otpada Tarno (nadvišenje ploha 1 – 4), na lokaciji k.č.br. 9/1, k.o. Lepšić, Ivanić-Grad.

Članak 2.

Procijenjena vrijednost nabave iz članka 1. ove Odluke iznosi 200.000,00 EUR bez poreza na dodanu vrijednost.

Članak 3.

Postupak javne nabave provest će se sukladno Zakonu o javnoj nabavi te natječajnoj dokumentaciji objavljenoj putem sustava Elektroničkog oglasnika javne nabave Republike Hrvatske.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2024. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti trgovačkom društvu IVAKOP d.o.o. za komunalne djelatnosti za pokretanje postupka javne nabave za nabavu rabljenoga radnoga stroja rovokopača na gusjenicama |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Predmetni radni stroj je neophodan za potrebe sanacije odlagališta otpada Tarno (nadvišenje ploha 1 – 4), na lokaciji k.č.br. 9/1, k.o. Lepšić, Ivanić-Grad, u smisluobavljanja radnih zadataka na odlagalištu, a koji će omogućiti svakodnevnu manipulaciju i premještanje miješanog komunalnog otpada na odlagališnoj plohi i formiranje stabilnih pokosa ugrađenog otpada.

Nabava ovog rabljenog radnog stroja je sastavni dio projekta „Nadvišenje ploha od 1 do 4“ kao nastavka sanacije odlagališta neopasnog otpada Tarno te će nabava radnog stroja biti sufinancirana od strane FZOEU u iznosu od 60% ukupne vrijednosti stroja bez PDV-a.

Vrijednost nabave rabljenog radnog stroja je procijenjena prema trenutnim tržišnim uvjetima.

Slijedom navedenog, predlaže se Gradskom vijeću Grada Ivanić-Grada usvajanje ove Odluke.